ጃምላዊ ቅትለት ነበርቲ ማይ ካድራ ዘጻሪ ጉጅለ ናብቲ ቦታ ተላኢኹ ኣብ ትግራይ፡ ካብ ምጅማር እቲ ኵናት ኣትሒዙ መሰመር ቴሌፎንን ኢንተርኔትን ስለዘቋረጸ ብዛዕባ ዝካየድ ዘሎ ኵናት እኹል ሓበሬታ ንኸይርከብ ማሕለኻ ኮይኑ ኣሎ። ኣብ ሞንጎ ንትግራይ ዝመርሓ ህዝባዊ ወያነ ሓርነት ትግራይን መንግስቲ ኢትዮጵያን ዝነበረ ወጥሪ እዩ ናብ ኵናት ዓሪጉ ዘሎ። ባይቶ ፈደሬሸን ኢትዮጵያ፡ እቲ ኣብ ወርሒ ነሓሰ ክካየድ ዝነበሮ ሃገራዊ ምርጫ፡ ኮቪድ-19 ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ። መንግስቲ ክልል ትግራይ ግን ነቲ ውሳነ ብምንጻግ ምርጫ ኣካይዱ። ዶ/ር ኣቢይ እቲ ምርጫ ዘይሕጋዊ እዩ ክብል ክነጽጎ እንከሎ፡ መንግስቲ ክልል ትግራይ ብወገኑ መንግስቲ ፈደራል ድሕሪ መስከረም 25 ስልጣኑ ስለዘብቀዐ ዘይሕጋዊ እዩ ዝብል መርገጺ ሒዙ። መንግስቲ ኢትዩጵያ ብወገኑ ህወሓት ኣብ ልዕሊ እቲ ኣብ ክልል ትግራይ ዓሪዱ ዝነበረ ሰራዊት ፌደራል መጥቓዕቲ ብምፍጻም ወተሃደራዊ ብረት ሰሊቦም ኢሉ ብምኽሳስ ኣብ ልዕሊኦም ወተሃደራዊ ስጉምቲ ክውሰድ ኣዚዙ፡ ህወሓት ግን እቲ ኣብይ ኣሕመድ ዝበሎ ከምዘይውዓልዎ እዮም ዝገልጹ። እንታይ ሓዲሽ ምዕባለ ኣሎ?
